Smith: 'Katolici u Bosni i Hercegovini su diskriminirani'
"Katolici ne dobivaju potrebnu pomoć, izloženi su diskriminaciji, a - nakon susreta s kardinalom Puljićem - ovo pitanje postaje priorit
Posljednjeg dana boravka u Washingtonu Vrhbosanski nadbiskup, kardinal Vinko Puljić, razgovarao je s kongresnikom Chrstopherom Smithom, dopredsjednikom Odbora za medjunarodne odnose u Zastupničkom domu te predsjednikom Odbora za ljudska prava. Nakon tog sastanka, s kongresnikom Smithom razgovarao je Ivica Puljić: Kongresnik Christopher Smith, republikanac iz savezne države New Jersey, godinama je već vrlo aktivan na zaštiti ljudskih prava na europskom jugoistoku. On je još 5. rujna 1991.godine boravio u Vukovaru, a o situaciji u tom gradu pisao je i tadašnjem američkom predsjedniku Georgu Bushu starijem. Angažiran je i u bosanskohercegovačkom pitanju te je pokretač kongresne rezolucije o Srebrenici, usvojene povodom 10. godišnjice masakra u tom gradu. Tijekom susreta s kardinalom Vinkom Puljićem, kako kaže, upoznat je s položajem katolika u Bosni i Hercegovini: Kongresnik Smith je govorio i o tome kako ga je kardinal Puljić izvijestio da je u BiH vrlo teško dobiti dozvolu za otvaranje neke katoličke crkve, navodeći da se moralo čekati osam godina da bi se dobila dokumentacija za otvaranje jedne bogomolje. Jedna od tema u razgovoru s kongresnikom Smithom bile su i ustavne promjene u BiH. Gospodin Smith smatra da se Daytonski sporazum, odnosno ustav mora revidirati za dobrobit svih građana BiH. I na kraju pari riječi o neizručenju Ratka Mladića haškom tribunalu:» Još od Vukovara, gdje sam osobno vidio grozna ubijanja, ja pokušavam ukazati na prijeku potrebu uhićenja ratnih zločinaca, a Ratko Mladić je jedan od onih koji su optuženi za najteže zločine. Američka politika je tu vrlo jasna – dok se zločinci ne uhite nema ni suradnja s nama - kazao je za Glas Amerike kongresnik Christopher Smith.